Užitie Guajacuranu a Paralenu
Dobrý deň, chcem sa spýtať, o 15 som užila guajacuran a akosi som sa pozabudla a o 18 som so dala paralen. Môžem mať nejaké vedľajšie účinky, alebo mi hrozí niečo? Ďakujem za odpoveď
Dobrý deň,
ďakujeme za Vašu otázku.
Liek Guajacuran zosilňuje analgetický (pôsobiaci proti bolesti) účinok paracetamolu (Paralen) a nesteroidných antiflogistík (ibuprofén- Ibalgin, diklofenak-Voltaren a iné) vrátane kyseliny acetylsalicylovej (Acylpyrin). Pri jednorázovom podaní lieku proti bolesti je táto kombinácia v poriadku. V lekárskej praxi je totižto kombinácia s analgetikami bežne indikovaná, preto je krátkodobé súčasne užívanie liekov možné a nemusíte sa obávať.
Prajem všetko dobré.
S pozdravom
Mgr. Emma Halás Haluščíková